राजस्थान शिक्षक संघ राधाकृष्णन के चुनाव आज
अजमेर|राजस्थान शिक्षकसंघ राधाकृष्णन संघ के प्रदेश अध्यक्ष का चुनाव सोमवार को सुबह 10 बजे कचहरी रोड अजमेर स्थित स्कूल में होंगे। मौजूदा प्रदेशाध्यक्ष ने बताया कि प्रदेश कार्यकारिणी अपना तय कार्यकाल पूर्ण कर चुकी है। उन्होंने जानकारी दी कि राधाकृष्णन शिक्षक संगठन में “अध्यक्ष”प्रणाली लागू है जिसका तात्पर्य है की मात्र अध्यक्ष का चुनाव होना है, शेष कार्यकारिणी का चयन अध्यक्ष द्वारा किया जाएगा
उन्होंने जानकारी दी कि सुबह 10 बजे सभी स्कूल में एकत्रित होंगे। सबसे पहले वर्तमान कार्यकारिणी का त्यागपत्र होगा, उसके बाद चुनाव अधिकारी द्वारा नए चुनाव की घोषणा की जाएगी। प्रदेश अध्यक्ष पद के लिए नामांकन भरने के बाद नामांकन पत्रों की जांच होगी और बाद में अंतिम उम्मीदवारों की घोषणा की जाएगी। आवश्यक होने पर मतदान कर परिणाम की घोषणा की जाएगी। इसके बाद नए अध्यक्ष की ओर से शपथ ग्रहण किया जाएगा। यदि अध्यक्ष चाहें तो कार्यकारिणी की घोषणा की जा सकेगी। चुनाव के लिए प्रत्येक जिले से अध्यक्ष, मंत्री, सभा अध्यक्ष तथा वर्तमान में संभाग अध्यक्ष,उपाध्यक्ष,प्रदेश कार्यकारिणी के सदस्य अनिवार्य रूप से सम्मिलित होंगे
hin_Deva hin_Deva hin_Deva